
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	04.11.2026.
	
	Nr. RD-26-433-ir


	Par izmaiņām Rīgas valstspilsētas pašvaldības sabiedriskā transporta satiksmē


Ņemot vērā Rīgas domes un Rīgas pašvaldības sabiedrības ar ierobežotu atbildību “Rīgas satiksme” 14.11.2011. noslēgtā pasūtījuma līguma Nr. RD-11-1490-lī 8.1. apakšpunktu, kā arī Rīgas valstspilsētas pašvaldības Pilsētas attīstības departamenta 02.11.2026. atzinumu par būves ekspluatācijas pārbaudi Nr. BIS-BV-15.1-2026-1577 
(DA-26-1591-atz) Tvaika ielā 4, Rīgā:

1. Rīgas pašvaldības sabiedrībai ar ierobežotu atbildību “Rīgas satiksme” no 04.11.2026. līdz turpmākajam rīkojumam:

1.1. organizēt 49. maršruta autobusu satiksmi no Ķengaraga mobilitātes punkta pa maršrutu līdz Ganību dambim, tālāk pa Tilta ielu, Sliežu ielu līdz Sarkandaugavas mobilitātes punktam, pa Sliežu ielu, Tilta ielu, Ganību dambi un tālāk pa maršrutu uz Ķengaraga mobilitātes punktu;

1.2. atcelt 3. maršruta trolejbusu reisu iebraukšanu Kundziņsalā;

1.3. organizēt pagaidu autobusa maršrutu “Kundziņsala–Sarkandaugava” pa šādu maršrutu: Kundziņsalas 6. šķērslīnija, Tvaika iela, Zāģeru iela, Sarkandaugavas iela, Allažu iela, Aptiekas iela, Kundziņsalas 6. šķērslīnija – saskaņā ar pagaidu kustības sarakstu.

2. Rīgas pašvaldības sabiedrībai ar ierobežotu atbildību “Rīgas satiksme” nodrošināt informācijas par izmaiņām Rīgas valstspilsētas pašvaldības sabiedriskā transporta satiksmē publiskošanu plašsaziņas līdzekļos, sociālajos tīklos un tīmekļvietnē.

3. Rīgas valstspilsētas pašvaldības Centrālās administrācijas Komunikācijas pārvaldei nodrošināt informācijas par izmaiņām Rīgas valstspilsētas pašvaldības sabiedriskā transporta satiksmē publiskošanu Rīgas valstspilsētas pašvaldības komunikācijas kanālos.

	Rīgas pilsētas izpilddirektors 
	J.Lange

